Държавен вестник, бр. 75, 2008 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  75
19. да провежда системно анализ на рабо-
тата на инженерно-техническия състав и ави-
ационната техника, да открива и изучава при-
чините за авариите и катастрофите, неизправ-
ностите и повредите по авиационната техни-
ка и въоръжението и да взема мерки за тяхно-
то отстраняване;
20. да оказва помощ на подразделенията и
екипажите, приземили се на летището при под-
готовка на авиационната техника за полети;
21. да организира и контролира усвояването
на постъпващата на въоръжение авиационна
техника и обучението на новоназначения ин-
женерно-технически състав;
22. да контролира своевременното и качест-
веното извършване на доработките по авиаци-
онната техника и въоръжението;
23. да участва в разработването на инженер-
но-оперативните и инженерно-щурманските
разчети.
Заместник на началника на щаба на
поделение
Чл. 165. Заместникът на началника на щаба
е подчинен на началника на щаба на поделени-
ето и при отсъствието му изпълнява неговите
задължения.
Чл. 166. Заместникът на началника на щаба
на поделението освен общите задължения на
командирите (началниците) е длъжен:
1. да участва в разработването на плановете
за нарастване готовността за изпълнение на
бойни задачи, за мобилизация и за бойната
подготовка на поделението в касаещия го обем
и да следи за тяхното изпълнение;
2. да разработва документи, свързани с ежед-
невната войскова дейност и подготовката на
подразделенията;
3. да знае действителното положение и със-
тояние на подразделенията, както и хода на
изпълнението на поставените им задачи;
4. да организира изготвянето на определе-
ните от началника на щаба разчети, донесения,
справки, информации, доклади и др.;
5. да осигурява съгласуване на действията на
личния състав от щаба и подразделенията при
изпълнение на поставените им задачи;
6. да участва в разработването на плановете за
проверка на състоянието на подразделенията;
7. да проверява най-малко веднъж на два
месеца изпълнението на службата от денонощ-
ния наряд, като докладва за резултатите на
командира (началника) на поделението;
8. да предава своевременно и правилно до
подразделенията всички заповеди и разпореж-
дания на командира (началника) на поделени-
ето и на по-старшите командири (началници) и
да проверява тяхното изпълнение;
9. да участва в занятията с офицерите от щаба
на поделението, да контролира подготовката
на подразделенията, които осигуряват управ-
лението на поделението; да проверява състоя-
нието и бойната готовност на комуникацион-
ните и информационните им средства.
Началник на отделение в щаб на поделение
Чл. 167. (1) Началникът на отделение е под-
чинен на началника на щаба на поделението.
(2) Той е пряк началник на личния състав от
подчиненото му отделение.
Чл. 168. Началникът на отделение е длъжен:
1. да участва в разработването на плановете
за нарастване готовността за изпълнение на
бойни задачи, за мобилизация и за бойната
подготовка на поделението в касаещия го обем;
2. да ръководи дейността и разпределя за-
дачите за изпълнение от подчинените в отде-
лението;
3. да организира разработването на справ-
ки, отчети, планове, разчети, графици, сведе-
ния, анализи и др. документи, свързани с войс-
ковата дейност и изпълнението на мероприя-
тията в поделението;
4. да провежда занятия с командирите на
подразделения и оказва методическа помощ и
контрол в подразделенията при подготовката
на личния състав;
5. да организира и контролира воденето на
отчета, отчетността и най-малко веднъж на два
месеца да извършва проверка за състоянието
на отбранителните продукти в неговото нап-
равление, като вписва резултатите от провер-
ката в отчетните книги, докладва писмено на
командира (началника) за получените разли-
чия и прави предложение за предявяване на
имуществена и дисциплинарна отговорност към
виновните длъжностни лица;
6. да контролира спазването на правилата за
пожарна безопасност в отделението;
7. да следи за спазване изискванията на ЗЗКИ
от личния състав в отделението;
8. да участва в изготвянето на месечните
заявки за финансови и материални средства за
изпълнение на утвърдените им отбранителни
програми;
9. да участва в организирането и провеждане-
то на инвентаризацията на отбранителните про-
дукти, за които отговаря в своето направление.
Началник на административно звено (направ-
ление, служба, отделение) “Сигурност на инфор-
мацията”
Чл. 169. (1) Началникът на административ-
но звено “Сигурност на информацията” е под-
чинен на командира (началника) и отговаря за
защитата на класифицираната информация в
поделението, като контролира спазването на
изискванията за нейната защита.
(2) Той е длъжен:
1. да участва в разработването на плановете за
нарастване готовността за изпълнение на бойни
задачи, за мобилизация на поделението в касае-
щия го обем и да следи за тяхното изпълнение;